Fulda (Stadt)

Die Stadt Fulda an de glieknaamig Stroom is Böverzentrum vun de Region Oosthessen un de neegentgröttste Stadt in Hessen. Se is ok de Kreisstadt vun de Landkreis Fulda un en vun söben vun de Sonnerstatusstäder in Hessen. Dorneben weer se ok Seet vun dat Klooster Fulda un is Hoochschool-, Barock- un Bisdomsstadt mit Bischopsseet vun dat Bisdom Fulda.  In Fulda leven 64.097 Inwahner (Stand: 31.12.2007) up en Rebeet vun 104,05 km².

 Geografie 
De Stadt liggt an de Böverloop vun de Stroom Fulda, dicht bi de Landsgrenz to Döringen un Bayern, inbett tüschen de Middelbargen Rhön in’ Oosten un Vogelsberg in’ Westen.

 Nahbargemeenden 
Um Fulda rüm liggen de Gemeenden  Petersberg, Künzell un Eichenzell un bild mit de en Agglomeratschon. Anner Nahbergemeenden sünd: Großenlüder, Hünfeld, Neuhof un Schlitz.

 Stadtgledderung 
Fulda umfaat neben de Karnstadt 24 wiedere Stadtdeelen:

 Stadtdeel InwahnertallBernhards  531Besges  105Bronnzell (mit Ziegel)  1399Dietershan  696Edelzell  2356Gläserzell  1166Haimbach  2229Hamerz  1112Istergiesel  414Johannesberg  798Kämmerzell  848Kohlhaus  1167
 Stadtdeel InwahnertallLehnerz  1642Lüdermünd  221Maberzell (mit Trätzhof)  1788Malkes  166Mittelrode  357Niederrode  264Niesig  1665Oberrode  513Rodges  145Sickels  1051Zell  241Zirkenbach  492

De Karnstadt vun Fulda is dorto in twalf statistische Bezirke oder innerstädtische Viertel ünnerdeelt, wat aber kien eegen Stadtdeelen sünd:

 Bezirk InwahnertallAschenberg  8798Frauenberg  2556Galerie  1032Horas  1355Binnenstadt  6322Neuenberg  ~2500Nordend  4104Ostend  4421Südend  4732Westend  3946Ziehers Noord  2086Ziehers Süüd  3782

 Eingemeindungen 
De Stadt Fulda wurr dör de hessisch Rebeetsreform 1972 um de 24 baben nömmt Umlandsgemeenden vergrötert, verlor aber 1974 de Status as Kreisfree Stadt. Dorför wurr se, so as weidere söss Städer mit mehr as 50.000 Inwahner Sonnerstatusstadt. Se harr dormit mehr Upgaaben un Rechte as sonstige kreisangehörige Städer, aber weniger as kreisfree Städer.  

 Historie 

 Herkunft vun’t Naam 
De Herkunft vun de Naam Fulda is nich klor. Oorkundlich sünd folgend Naams överleefert: Ut dat Johr 750 Uulta un Uulthaha, vun 751 Fulda, vun 752 Uuldaha, vör dat Johr 769 Fulde, un in’t 16. Johrhunnert Fuld, Fult un Fuldt. Der wohrschienlichste Herkunft leidt sück aber woll vun en Waternaam af.

Kategorie:Oort
Kategorie:Stadt
Kategorie:Hessen